Juorulaulu
1. Yhdeksäntoista sataa nolla ja kuusi
 saatiin meille Suomehemme eduskunta uusi.
 Sumfati riti ralla, niin se taisi olla,
 sumfati riti ratirati rallalalei!

 2. Ennen sinne laskettiin vain herra-hännystakkii,
 nytpä meni meidän miehet saappainensa sakkii.
 Sumfati riti...

 3. Kahdeksankymmentä pääsi kertaan tähän.
 Heitä, teille kaverit, nyt kuvailen ma vähän.
 Sumfati riti...

 4. Ursinista ensimäin tul’ varapuhemiesi,
 eeltäpäin sen itsekin hän iloiten jo tiesi.
 Sumfati riti...

 5. Pianpa se ilonsa jo koetukseen pantiin
 sijaisen kun paholainen viepi joka lantin.
 Sumfati riti...

 6. Valpas riensi valloittamaan salin peräpenkin,
 ettei kukaan huomaisi sen housuja ja kenkii.
 Sumfati riti...

 7. Vuolijoet jättivät sen isäukon kotiin,
 palokunnantalolle nyt pojat tuli sotiin.
 Sumfati riti...

 8. Eloranta Elviiroineen ”Junaansa” vain ohjaa,
 Valavaara suutaroipi patiinansa pohjaa.
 Sumfati riti...

 9. Perttilöistä Iimeli se talon tontin tinki,
 saipa siitä eduskuntaan veli Valfritinki.
 Sumfati riti...

 10. Sirolasta tehtämän ois pitänt’ pappismiesi,
 hurskauden alkusyyt niin jetsulleen se tiesi.
 Sumfati riti...

 11. Heikkilä se Taalintehtaan murhan alkuunpani,
 Jalva se Iidallensa kuiskas: armahani.
 Sumfati riti...

 11. Heikkilä se Taalintehtaan murhan alkuunpani,
 Jalva se Iidallensa kuiskas: armahani.
 Sumfati riti...

 13. Orasmaa ja Eronen ja Huttusenkin Pekka
 kokivat, ett’ porteilla ei seistä tarvitsekkaa.
 Sumfati riti...

 14. Helle myöskin valittihin tähän eduskuntaan,
 sulattamaan kuumuudellaan vanhoillista lunta.
 Sumfati riti...

 15. Naikkosemme lähettivät sinne Aallon nuoren,
 viiksisuista pitävät taas Matti Paasivuoren.
 Sumfati riti...

 16. Laineita on tällä kertaa koko kolmiroikka,
 onpa Leivo, Lahtinen ja Mäkelä ja Hoikka.
 Sumfati riti...

 17. Aromaat ja Heimonen ja Häkkinen ja Salo
 päättivät myös kerran nähdä palokunnan talon.
 Sumfati riti...

 18. Tichanohvi, Häyrynen ja Hämäläisen Kalle
 uskoivat sen viisaan päänsä vanhan katon alle.
 Sumfati riti...

 19. Viel’ on siellä Kannistot ja Kirveet, Viitasetki,
 joille tuli kylistänsä Helsinkihin retki.
 Sumfati riti...

 20. Turkia ja Tainio ja Tanner-ylioppi,
 kun ne vielä mainitaan niin tulee pian toppi.
 Sumfati riti...

 21. Herrasmiehiks’ mainitaan jo tätä meiän sakkii,
 Juhanssonni yksin kantaa torpan pojan takkii.
 Sumfati riti...

 22. Renki Siren navetassa lannan ajaa tieltä,
 tuvannurkkaan istahtaa ja lukee ranskankieltä.
 Sumfati riti...

 23. Sulostuttajamme, naiset, vuoroaan kai vuottaa,
 laulelenpa heistäkin siis jonkun sanan suotta.
 Sumfati riti...

 24. Liinaharja Pärssis-Hilja runoutta värkkää,
 Sillanpää se paidat, pöksyt silittää ja tärkkää.
 Sumfati riti...

 25. Ida Aalle leipuriksi rupes vanhaan muotiin,
 piirakoita popsitaan ja lakeja niin luotiin.
 Sumfati riti...

 26. Rauniolta ukko kuoli Amerikan rantaan.
 Tokkohan vaan eduskunta uutta sijaan antaa.
 Sumfati riti...

 27. Pelännyt ei Maria Laine sentään sitä seikkaa:
 uuden kullan saamisesta löis’ hän vaikka veikkaa.
 Sumfati riti...

 28. Toisin on laita Huotarin ja Mimmi Kanervonkii,
 heidän ei anna kukaan miesi itseänsä onkii.
 Sumfati riti...

 29. Santralla ja Jennyllä on ukkoa ihan liikaa,
 Miinan, Iidan arvoksi näin jää vain vanhapiika.
 Sumfati riti...

 30. Surkuttelen sydämestä heidän kohtalouvaan,
 nyt on laulu laulettu ja vaikenemaan jouvan.
 Sumfati riti...

Väinö Hupli